කිසියම් රටක ආචාර ධර්මවලට පටහැනිව ක්‍රියාකොට ගැටුම්කාරී තත්ත්වයන් ඇතිකර ගැනීමෙන් වළකින්නැයි ශ්‍රී ලංකාව පොදු රාජ්‍ය මණ්ඩලයෙන් ඉල්ලීමක් කරයි.පොදු රාජ්‍ය මණ්ඩලය ස්ථාපිත කර ඇත්තේ රටක මහජන සුභසිද්ධිය හා සමාජ සාධාරණත්වය වෙනුවෙන් වන අතර ඒ හේතුවෙන් රටක අභ්‍යන්තර කටයුතු හෝ ආචාර ධර්ම කෙරෙහි බලපෑමක් එල්ලවන්නේ නම් එය පොදු රාජ්‍ය මණ්ඩලීය ආචාරධර්මයන්ට පටහැනි බවද ශ්‍රී ලංකා විදේශ ඇමැති මහාචාර්ය ජී.එල් පීරිස් මහතා පවසයි.නිව්යෝර්ක් නුවරදී පැවැති පොදුරාජ්‍ය මණ්ඩලීය අමාත්‍ය පිළිගැනීමේ උළෙලට සහභාගි වෙමින් ඇමැතිවරයා මේ බව සඳහන් කර ඇතැයි විදේශ කටයුතු අමාත්‍යාංශය සඳහන් කරයි.ශ්‍රී ලංකාව, ඕස්ට්‍රේලියාව හා බ්‍රිතාන්‍යය විසින් මෙය සංවිධානය කෙරිණි.